CELEX: C2006/086/13
Language: sl
Date: 2006-04-08 00:00:00
Title: Sodba Sodišča (drugi senat) z dne  20. oktobra 2005  v zadevi C-247/04 (predlog za sprejem predhodne odločbe Beroep voor het bedrijfsleven): Transport Maatschappij Traffic BV proti Staatssecretaris van Economische Zaken (Carinski zakonik Skupnosti — Povračilo ali odpust uvoznih ali izvoznih dajatev — Pojem  zakonsko dolgovan )

8.4.2006   
            
            
               SL
            
            
               Uradni list Evropske unije
            
            
               C 86/8
            
         
      SODBA SODIŠČA
   
   (drugi senat)
   z dne 20. oktobra 2005
   v zadevi C-247/04 (predlog za sprejem predhodne odločbe Beroep voor het bedrijfsleven): Transport Maatschappij Traffic BV proti Staatssecretaris van Economische Zaken (1)
   
   (Carinski zakonik Skupnosti - Povračilo ali odpust uvoznih ali izvoznih dajatev - Pojem „zakonsko dolgovan“)
   (2006/C 86/13)
   Jezik postopka: nizozemščina
   V zadevi C-247/04, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Beroep voor het bedrijfsleven (Nizozemska) z dne 28. maja 2004, ki je prispela na Sodišče dne 11. junija 2004, v postopku med Transport Maatschappij Traffic BV in Staatssecretaris van Economische Zaken, je Sodišče (drugi senat), v sestavi C. W. A. Timmermans, predsednik senata, J. Makarczyk (poročevalec), C. Gulmann, R. Schintgen in J. Klučka, sodniki, generalna pravobranilka: C. Stix-Hackl, sodna tajnica: L. Hewlett, glavna administratorka, dne 20. oktobra 2005 razglasilo sodbo, katere izrek se glasi:
   Za namene člena 236(1), prvi pododstavek, Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti so uvozne ali izvozne dajatve zakonsko dolgovane, ko je nastal carinski dolg, ob pogojih, ki jih določa Poglavje 2 Naslova VII te uredbe, in je bil torej znesek teh dajatev lahko določen z uporabo carinske tarife Evropskih skupnosti, v skladu z določbami Naslova II navedene uredbe.
   Znesek uvoznih ali izvoznih dajatev ostane zakonsko dolgovan v smislu člena 236(1), prvi pododstavek, Uredbe št. 2913/92, čeprav dolžnik o tem znesku ni bil obveščen v skladu s členom 221(1) te uredbe.
   
      (1)  UL C 217, 28.8.2004.